Document ID: 32010R1005

Reference:
9.11.2010
FI
Euroopan unionin virallinen lehti
L 291/36
KOMISSION ASETUS (EU) N:o 1005/2010,
annettu 8 päivänä marraskuuta 2010,
moottoriajoneuvojen hinauslaitteiden tyyppihyväksyntävaatimuksista sekä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun asetuksen (EY) N:o 661/2009 täytäntöönpanosta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan,
sekä katsoo seuraavaa:
(1)
Asetus (EY) N:o 661/2009 on erillisasetus, joka on annettu puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (puitedirektiivi) (2) mukaisen yhteisön tyyppihyväksyntämenettelyn soveltamiseksi.
(2)
Asetuksella (EY) N:o 661/2009 kumotaan moottoriajoneuvojen hinauslaitteita koskevan jäsenvaltioiden lainsäädännön lähentämisestä 17 päivänä toukokuuta 1977 annettu neuvoston direktiivi 77/389/ETY (3). Kyseisessä direktiivissä säädetyt vaatimukset olisi siirrettävä tähän asetukseen, ja niitä olisi tarvittaessa muutettava niiden mukauttamiseksi tieteellisen ja teknisen tiedon kehitykseen.
(3)
Tämän asetuksen soveltamisala vastaa direktiivin 77/389/ETY soveltamisalaa: se siis koskee ainoastaan luokkien M ja N ajoneuvoja.
(4)
Asetuksessa (EY) N:o 661/2009 vahvistetaan olennaiset säännökset moottoriajoneuvojen tyyppihyväksynnässä hinauslaitteiden osalta sovellettavia vaatimuksia varten. Sen vuoksi on tarpeen vahvistaa kyseisessä tyyppihyväksynnässä sovellettavat menettelyt, testit ja vaatimukset.
(5)
Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Soveltamisala
Tätä asetusta sovelletaan direktiivin 2007/46/EY liitteen II määritelmien mukaisten M- ja N-luokkien moottoriajoneuvoihin.
2 artikla
Määritelmät
Tässä asetuksessa sovelletaan seuraavia määritelmiä:
(1)
”Ajoneuvotyypillä siltä osin kuin on kyse hinauslaitteista” tarkoitetaan ajoneuvoja, jotka eivät eroa toisistaan sellaisilta olennaisilta osin kuin hinauslaitteiden ominaisuuksilta.
(2)
”Hinauslaitteella” tarkoitetaan koukun, silmukan tai muun muotoista laitetta, johon yhdistävä osa kuten vetoaisa tai hinausköysi voidaan kiinnittää.
3 artikla
Ajoneuvon EY-tyyppihyväksyntää sen hinauslaitteiden osalta koskevat säännökset
1.   Valmistajan on itse tai edustajansa välityksellä toimitettava tyyppihyväksyntäviranomaiselle hakemus, joka koskee ajoneuvon EY-tyyppihyväksyntää sen hinauslaitteiden osalta.
2.   Hakemus on laadittava liitteessä I olevassa 1 osassa esitetyn ilmoituslomakkeen mallin mukaisesti.
3.   Jos asiaankuuluvat tämän asetuksen liitteessä II vahvistetut vaatimukset täyttyvät, hyväksyntäviranomaisen on myönnettävä EY-tyyppihyväksyntä ja annettava tyyppihyväksyntänumero direktiivin 2007/46/EY liitteessä VII säädetyn numerointijärjestelmän mukaisesti.
Sama jäsenvaltio ei saa antaa samaa numeroa toiselle ajoneuvotyypille.
4.   Edellä olevan 3 kohdan soveltamista varten tyyppihyväksyntäviranomaisen on annettava EY-tyyppihyväksyntätodistus, joka on laadittu tämän asetuksen liitteessä I olevassa 2 osassa annetun mallin mukaisesti.
4 artikla
Direktiivin 77/389/ETY mukaisesti annettujen hyväksyntöjen voimassaolo ja laajentaminen
Kansallisten viranomaisten on sallittava sellaisten ajoneuvojen myynti ja käyttöönotto, jotka on tyyppihyväksytty ennen asetuksen (EY) N:o 661/2009 13 artiklan 2 kohdassa tarkoitettua päivämäärää, ja edelleen myönnettävä hyväksyntöjen laajennuksia kyseisille ajoneuvoille direktiivin 77/389/ETY mukaisesti.
5 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 2010.
Komission puolesta
José Manuel BARROSO
Puheenjohtaja
(1)  EUVL L 200, 31.7.2009, s. 1.
(2)  EUVL L 263, 9.10.2007, s. 1.
(3)  EYVL L 154, 13.6.1977, s. 41.
LIITE I
Moottoriajoneuvojen EY-tyyppihyväksyntää hinauslaitteiden osalta koskevat hallinnolliset asiakirjat
1   OSA
Ilmoituslomake
MALLI
Ilmoituslomake nro … moottoriajoneuvon EY-tyyppihyväksynnästä hinauslaitteiden osalta.
Seuraavat tiedot sisältävä lomake on toimitettava kolmena kappaleena, ja siihen on sisällytettävä sisällysluettelo. Mahdolliset piirustukset on toimitettava sopivassa mittakaavassa ja riittävän yksityiskohtaisina A4-koossa tai siihen kokoon taitettuina. Mahdollisten valokuvien on oltava riittävän yksityiskohtaisia.
Jos tässä ilmoituslomakkeessa tarkoitetuissa järjestelmissä, osissa tai erillisissä teknisissä yksiköissä on sähköohjattuja toimintoja, tiedot niiden suoritusarvoista on toimitettava.
0.   YLEISTÄ
0.1   Merkki (valmistajan kauppanimi): …
0.2   Tyyppi: …
0.2.1   Kaupalliset nimet (jos saatavissa): …
0.3   Tyyppitunniste, jos merkitty ajoneuvoon (1): … sim.
0.3.1   Merkinnän sijainti: …
0.4   Ajoneuvoluokka (2): …
0.5   Valmistajan nimi ja osoite: …
0.8   Kokoonpanotehtaiden nimet ja osoitteet: …
0.9   Valmistajan edustajan (jos sellainen on) nimi ja osoite: …
1.   AJONEUVON YLEISET RAKENTEELLISET OMINAISUUDET
1.1   Valokuvat ja/tai piirustukset tyyppiä edustavasta ajoneuvosta: …
2.   MASSAT JA MITAT (3)
 (4)
2.8   Valmistajan ilmoittama suurin teknisesti sallittu massa kuormitettuna (5): …
2.11.5   Ajoneuvo soveltuu / ei sovellu (6) kuorman vetämiseen
12.   MUUT SÄÄNNÖKSET
12.3   Hinauslaitteet
12.3.1   Edessä: koukku/silmukka/muu (6)
12.3.2   Takana: koukku/silmukka/muu/ei ole (6)
12.3.3   Sellainen piirustus tai valokuva alustasta / korin alueesta, jossa näkyy hinauslaitteiden sijainti, rakenne ja asennus: …
Selitykset
2   OSA
EY-tyyppihyväksyntätodistus
MALLI
Koko: A4 (210 × 297 mm)
EY-TYYPPIHYVÄKSYNTÄTODISTUS
Ilmoitus ajoneuvotyypin
—
EY-tyyppihyväksynnästä (7)
—
EY-tyyppihyväksynnän laajennuksesta (7)
—
EY-tyyppihyväksynnän epäämisestä (7)
—
EY-tyyppihyväksynnän peruuttamisesta (7)
siltä osin kuin on kyse hinauslaitteista
asetuksen (EU) N:o 1005/2010, sellaisena kuin se on viimeksi muutettuna asetuksella (EU) N:o …/… (7), mukaisesti
EY-tyyppihyväksyntänumero: …
Laajennuksen syy: …
I   JAKSO
0.1   Merkki (valmistajan kauppanimi): …
0.2   Tyyppi: …
0.2.1   Kaupalliset nimet (jos saatavissa): …
0.3   Tyyppitunniste, jos merkitty ajoneuvoon (8): …
0.3.1   Merkinnän sijainti: …
0.4   Ajoneuvoluokka (9): …
0.5   Valmistajan nimi ja osoite: …
0.8   Kokoonpanotehtaiden nimet ja osoitteet: …
0.9   Valmistajan edustajan (jos sellainen on) nimi ja osoite: …
II   JAKSO
1.   Lisätiedot: ks. lisäys.
2.   Testeistä vastaava tutkimuslaitos: …
3.   Testausselosteen päiväys: …
4.   Testausselosteen numero: …
5.   Mahdolliset huomautukset: ks. lisäys.
6.   Paikka: …
7.   Päiväys: …
8.   Allekirjoitus: …
Liitteet
:
Hyväksyntäasiakirjat
Testausseloste
(1)  Jos tyyppitunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erityisen teknisen yksikön kuvailemisessa, ne on esitettävä asiakirjoissa kysymysmerkillä (?) (esim. ABC??123??).
(2)  Luokitus direktiivin 2007/46/EY liitteessä II olevassa A osassa annettujen määritelmien mukaisesti.
(3)  Jos ajoneuvosta on sekä tavanomaisella ohjaamolla että makuuohjaamolla varustettu malli, ilmoitetaan massat ja mitat molemmissa tapauksissa.
(4)  ISO:n standardi 612: 1978 – Road vehicles – Dimensions of motor vehicles and towed vehicles – terms and definitions.
(5)  Merkitään kunkin variantin ylä- ja alarajat.
(6)  Tarpeeton viivataan yli.
(7)  Tarpeeton viivataan yli.
(8)  Jos tyyppitunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erityisen teknisen yksikön kuvailemisessa, ne on esitettävä asiakirjoissa kysymysmerkillä (?) (esim. ABC??123??).
(9)  Direktiivin 2007/46/EY liitteen II osassa A annetun määritelmän mukaisesti.
Lisäys
EY-tyyppihyväksyntätodistukseen N:o …
1.
Lisätiedot:
1.1.
Lyhyt kuvaus ajoneuvotyypistä sen rakenteen, mittojen, muotojen ja materiaalien osalta: …
1.2.
Hinauslaitteiden kokonaismäärä ja sijainti: …
1.3.
Ajoneuvoon kiinnityksen menetelmä: …
1.4.
Ajoneuvon suurin teknisesti sallittu massa kuormitettuna (kg): …
2.
Hinauslaitteet edessä: irrotettava/kiinteä (1) koukku/silmukka/muu (1)
3.
Hinauslaitteet takana: irrotettava/kiinteä (1) koukku/silmukka/muu/ei ole (1)
4.
Ajoneuvo soveltuu/ei sovellu (1) kuorman vetämiseen
5.
Huomautukset: …
(1)  Tarpeeton viivataan yli.
LIITE II
Hinauslaitteita koskevat vaatimukset
1.   ERITYISET VAATIMUKSET
1.1.   Laitteiden vähimmäismäärä.
1.1.1.
Kaikissa moottoriajoneuvoissa on oltava etuosaan asennettu hinauslaite.
1.1.2.
M1-luokan ajoneuvoissa, sellaisina kuin ne on määritelty direktiivin 2007/46/EY liitteessä II olevassa A osassa, lukuun ottamatta kuormien hinaukseen soveltumattomia ajoneuvoja, on oltava hinauslaite myös takana.
1.1.3.
Takaosan hinauslaite voidaan korvata UNECE:n säännössä nro 55 (1) annetun määritelmän mukaisella mekaanisella kytkinlaitteella, jos 1.2.1 kohdan edellytykset täyttyvät.
1.2.   Kuormitus ja vakaus
1.2.1.
Jokaisen ajoneuvoon asennetun hinauslaitteen on kestettävä vetävää tai työntävää staattista kuormitusta, joka vastaa vähintään puolta ajoneuvon suurimmasta teknisesti sallitusta massasta kuormitettuna.
2.   TESTAUSMENETTELY
2.1.   Jokaiseen erilliseen hinauslaitteeseen, jotka ajoneuvoon on asennettu, kohdistetaan sekä vetävä että työntävä staattinen testikuormitus.
2.2.   Testikuormitukset on kohdistettava ajoneuvoon nähden vaakatasossa ja pituussuunnassa.
(1)  EUVL L 373, 27.12.2006, s. 50.

Summary:
Moottoriajoneuvojen hinauslaitteet
Moottoriajoneuvojen hinauslaitteet
 
TIIVISTELMÄ ASIAKIRJASTA:
Asetus (EU) N:o 1005/2010 moottoriajoneuvojen hinauslaitteiden tyyppihyväksyntävaatimuksista
ASETUKSEN TARKOITUS
Asetuksessa esitetään moottoriajoneuvojen hinauslaitteiden* tyyppihyväksyntää koskevat säännöt.  Sen tavoitteena on mukauttaa nykyiset vaatimukset tieteellisen ja teknisen tiedon kehitykseen.  Asetuksella pannaan osaltaan täytäntöön moottoriajoneuvojen yleisestä turvallisuudesta annettu asetus (EY) N:o 661/2009.  
TÄRKEIMMÄT KOHDAT
Soveltamisalaan kuuluvat ajoneuvotyypit
Asetusta sovelletaan luokkien M ja N ajoneuvoihin, joita ovat:matkustajien kuljettamiseen suunnitellut ja rakennetut vähintään nelipyöräiset moottoriajoneuvot ja  tavaroiden kuljettamiseen suunnitellut ja rakennetut vähintään nelipyöräiset moottoriajoneuvot.  Hinauslaitteita koskevat vaatimuksetValmistajien on varustettava ajoneuvot hinauslaitteella. Hinauslaitteen on kestettävä vetävää tai työntävää staattista kuormitusta, joka vastaa vähintään puolta ajoneuvon suurimmasta teknisesti sallitusta massasta kuormitettuna.  Asetuksessa säädetään myös testausmenettelyistä, joiden avulla voidaan tarkistaa laitteiden vaatimuksenmukaisuus.  EU-tyyppihyväksyntää koskevat säännöt
Ajoneuvon valmistajan on toimitettava toimivaltaiselle viranomaiselle EU-tyyppihyväksyntähakemus. Hakemuksessa on ilmoitettava tietyt tiedot, erityisestiajoneuvon merkki ja tyyppi;  valmistajan ilmoittama teknisesti suurin sallittu kuorma;  sellainen piirustus tai valokuva alustasta/korin alueesta, jossa näkyy hinauslaitteen sijainti, rakenne ja asennus.  Jos toimivaltainen viranomainen katsoo ajoneuvon täyttävän kaikki hinauslaitteita koskevat vaatimukset, se myöntää EU-tyyppihyväksynnän ja antaa tyyppihyväksyntänumeron direktiivin 2007/46/EY mukaisesti.
MISTÄ ALKAEN ASETUSTA SOVELLETAAN?
Asetusta on sovellettu 29. marraskuuta 2010 alkaen.
TAUSTAA
Lisätietoja:Moottoriajoneuvoja, niiden perävaunuja sekä niihin tarkoitettuja järjestelmiä ja osia koskevat direktiivit ja asetukset (Euroopan komissio).  
KESKEISET TERMIT
Hinauslaite: koukun, silmukan tai muun muotoinen laite, johon yhdistävä osa kuten vetoaisa tai hinausköysi voidaan kiinnittää.
ASIAKIRJA
Komission asetus (EU) N:o 1005/2010, annettu 8 päivänä marraskuuta 2010, moottoriajoneuvojen hinauslaitteiden tyyppihyväksyntävaatimuksista sekä moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista annetun asetuksen (EY) N:o 661/2009 täytäntöönpanosta (EUVL L 291, 9.11.2010, s. 36–42)
MUUT ASIAAN LIITTYVÄT ASIAKIRJAT
Euroopan parlamentin ja neuvoston asetus (EY) N:o 661/2009, annettu 13 päivänä heinäkuuta 2009, moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista (EUVL L 200, 31.7.2009, s. 1–24)
Asetukseen (EY) N:o 661/2009 tehdyt peräkkäiset muutokset on sisällytetty alkuperäiseen tekstiin. Konsolidoitu toisinto on tarkoitettu ainoastaan dokumentointitarkoituksiin.
Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (puitedirektiivi) (EUVL L 263, 9.10.2007, s. 1–160)
Ks. konsolidoitu toisinto.
Viimeisin päivitys: 02.05.2019